《秋夕同阮坚之潘景升泛月胥门江上》
明代·邓云霄

出郭清尊散夕阴，蒹葭凫雁自萧森。德星正聚真人气，明月如窥吏隐心。

对酒雄风舒阮啸，悲秋良夜称潘吟。仙槎一水堪乘兴，此际扁舟意转深。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。